Rugbi+htlm

 **EL RUGBI**

**DEFINICIÓ:** El rugbi (o rugby) és un esport d'equip, de contacte i de pilota; practicat a l'aire lliure entre dos equips de set, tretze o quinze jugadors cadascun, depenent de la modalitat. Rep el nom de rugby perquè es va desenvolupar en aquesta ciutat anglesa. **OBJECTIU:** Els jugadors d’ambdós equips han de dur la pilota a les mans o en un braç i passar-la enrere amb les mans a un company o xutar-la. Tots ells lluiten per la possessió de la pilota i per aconseguir plantar-la a terra a la zona de marca o d'assaig de l'equip rival. **HISTÒRIA:** La data oficial del naixement del rugbi és l’any 1823, quan un jove estudiant de la ciutat de Rugby estava jugant un partit de futbol amb els seus companys i, en un atac d’ira, va decidir agafar la pilota amb la mà i córrer fins a la porteria contrària. Uns anys després aquesta entremaliadura es va convertir en el naixement d’un nou esport que va agafar el nom de la ciutat d’origen. Aquest jove es deia William Webb Ellis. A l’estat espanyol el primer club de rugbi va ser la Unió Esportiva Santboiana, fundat l’any 1921. L’any 1922 es va crear la secció de rugbi del Club Natació Barcelona i la Federació Catalana de Rugbi. **EL TERRENY DE JOC:** El rugbi es juga en un terreny rectangular que el reglament defineix com a àrea de joc. Aquesta àrea de joc compren dues zones: el camp de joc i les zones de marca. Les dimensions màximes del camp de joc són 100x70 metres; més els 22 metres, màxim, de la zona de marca. **LA PILOTA:** La pilota té una forma ovalada; això és perquè les primeres pilotes es van fer amb una bufeta de porc. Actualment es fabriquen de cuir o de material sintètic, i estan formades per quatre peces.

**DURADA DEL PARTIT:** Dues parts de 40 minuts amb 10 minuts de descans entre les dues parts. El partit comença amb un xut com a servei de centre. **EL SISTEMA DE PUNTUACIÓ:** En el rugbi la puntuació es distribueix de la següent manera: · Assaig o marca: s’aconsegueix quan un jugador planta la pilota dins l’àrea de marca de l’equip contrari. Val 5 punts. · Transformació: després d’aconseguir un assaig, l’equip té dret a intentar una transformació amb un xut des de qualsevol punt perpendicular a la zona de marca on s’ha plantat la pilota. Val 2 punts. · Xut durant el joc: també es poden sumar punts fent passar la pilota entre els pals amb un servei de falta (cop de càstig) o amb un xut de drop (xut després que la pilota boti a terra) durant el transcurs del joc. En tots dos casos se sumen 3 punts. **PRINCIPIS FONAMENTALS DEL JOC:** **a) AVANÇAR:** És impossible que un equip faci marca si quan té la pilota no avança. S’ha de jugar endavant en línia recta i no anar cap a les bandes del camp. **b) DONAR SUPORT:** L’atac es manté donant suport al company que porta la pilota. <span style="font-family: Arial,sans-serif;">**c) CONTINUÏTAT**: S’ha d’aconseguir la continuïtat mitjançant les possibilitats que ens dóna el joc: córrer, passar, xutar, agrupar-se,... si això no es fa bé ens prendran la pilota ràpidament. <span style="font-family: Arial,sans-serif;">**d) PRESSIÓ:** Quan l’equip no té la pilota s’ha de fer pressió al contrari per guanyar-la. S’ha de <span style="font-family: Arial,sans-serif;">reduir al màxim la mobilitat del contrari i evitar que avanci. La pressió provoca errades al contrari i permet recuperar la pilota. No es pot esperar l’errada, s’ha de provocar. <span style="font-family: Arial,sans-serif;">**e) DEFENSA:** Cal intentant recuperar la pilota placant a qui la porta. Només es pot placar al jugador que porta la pilota podent-lo agafar, tant pel cos com per les cames. El placatge s’ha de fer abans que l’atacant pugui fer una passada. El jugador placat ha d’alliberar la pilota per tal que pugui ser jugada de nou.

<span style="font-family: Arial,sans-serif;">**TIPUS DE JOC:** <span style="font-family: Arial,sans-serif;">Segons la posició dels jugadors respecte la pilota ovalada, es poden produir dos tipus de joc: <span style="font-family: Arial,sans-serif;">**- JOC DESPLEGAT:** es dóna quan els jugadors dels 2 equips juguen distanciats i separats en el camp. <span style="font-family: Arial,sans-serif;">**- JOC AGRUPAT:** es dóna quan els jugadors dels 2 equips es troben molt a prop de la pilota, i estan molt junts. <span style="font-family: Arial,sans-serif;">El joc agrupat en el rugbi es realitza a través de 2 formacions: <span style="font-family: Arial,sans-serif;">**TOUCHE:** o servei de banda. Es fa per posar en joc la pilota, quan aquesta, o el jugador que la porta, surt fora del terreny de joc per la línia lateral. Consisteix en llançar la pilota entre un passadís de jugadors, repartits a cada banda els de cada equip. La pilota es llençarà pel mig i el jugador que l’agafi serà el que prosseguirà amb el joc.

<span style="font-family: Arial,sans-serif;">**MELÉ:** o servei neutral. Consisteix en què els jugadors dels dos equips, agafats per les espatlles i amb el cap baix, empenyen la mateixa formació de l’equip contrari que se situa just al seu davant. L’objectiu de la melé és guanyar terreny i recuperar la possessió de la pilota. Dins la melé el talonador és qui toca la pilota amb el taló perquè surti rodant pel terra en benefici del seu equip i la pugui agafar amb la mà el jugador lliure. <span style="font-family: Arial,sans-serif;">**PRINCIPALS INFRACCIONS:** <span style="font-family: Arial,sans-serif;">**AVANT:** Falta que es produeix quan la pilota es passa o es llança cap endavant, en direcció a la zona d’assaig contrària. Es sanciona amb melé. <span style="font-family: Arial,sans-serif;">**FORA DE JOC:** Falta que té lloc quan un jugador està situat en una situació prohibida, es a dir, per davant de la pilota jugada per un company. Es sanciona amb cop de càstig. <span style="font-family: Arial,sans-serif;">**RETENCIÓ:** Es produeix quan un jugador amb possessió de la pilota és placat i no deixa anar la pilota. Es sanciona amb cop de càstig. <span style="font-family: Arial,sans-serif;">**ELS VALORS DEL RUGBI:** El rugbi és un esport en el qual tradicionalment s'ha donat gran importància als valors morals. Des que s'inicien al joc, als jugadors de rugbi se'ls ensenyen una sèrie de qualitats positives, com són la companyonia, l'honestedat, el respecte, la disciplina, el sacrifici i l'altruisme. A diferència d'altres esports d'equip, en el rugbi els jugadors no solen discutir als àrbitres les seves decisions, ni intenten enganyar-los per treure partit de les seves decisions. Una peculiaritat d'aquest esport és que, tradicionalment, es fomenta la sociabilitat entre companys d'equips i els oponents amb una cordial reunió després dels partits, anomenada tercer